2. HRVATSKI JEZIK

**Veliko i malo formalno slovo Š š** – sat vježbanja i ponavljanja

Nadam se da ste svi riješili zadatke u radnoj početnici i da vam nisu bili teški.

Danas ćemo vježbati čitanje i pisanje velikog i malog tiskanog slova Š š.

Za početak, zamolite roditelje da vam pročitaju pjesmu *Miš i sova.*

**

Odgovorite na sljedeća pitanja usmeno.

* *Gdje se miš sakrio od kiše?*
* *Želi li ponijeti svoj kišobran u šetnju?*
* *Zašto?*
* *U kojim ste riječima čuli glas Š?*

Rastavite sada sljedeće riječi na glasove brojeći ih na prste i recite gdje se u toj riječi nalazi glas Š: ŠUMA, MIŠ, MAŠA, ŠIME, KIŠA, KIŠOBRAN, ŠALICA, ŠIŠMIŠ.

Sada je vrijeme da malo vježbamo pisati slovo Š pa otvorite svoje pčelice pisanke na 26. i 27. stranici i napišite zadane riječi i rečenice. Nemojte preskočiti 26. stranicu; pronađite neku sliku ili riječ u časopisu koja u sebi ima glas/slovo Š te ju izrežite i zalijepite ili nacrtajte nešto što u sebi ima glas/slovo Š.

**DOMAĆA ZADAĆA:** RADNA BILJEŽNICA, Slovo Š, 28. i 29. stranica.